Ωτικά Λοφία

Τα ωτικά λοφία ή και αντία είναι επιμήκη κεφαλικά φτερά, τα οποία αποτελούν ιδιαίτερο χαρακτηριστικό ενός μεγάλου αριθμού γλαυκών. Αποτελούνται από 4 έως 8 φτερά και δεν έχουν καμία σχέση με την αίσθηση της ακοής, αν και μοιάζουν με αυτιά. Η λειτουργία τους δεν είναι πλήρως εξακριβωμένη, αλλά φαίνεται, πως παίζουν κάποιο ρόλο στο ζευγάρωμα και σε συγκρουσιακές καταστάσεις.

Χαρακτηριστικές γλαύκες της Ελλάδος με αντία είναι ο Μπούφος (Bubo bubo - Βύας ο βύας), ο Νανόμπουφος (Asio otus - Άσιος ο ώτος) και ο Βαλτόμπουφος (Asio flammeus -  Άσιος ο φλογώδης). Αντία έχουν αναπτυχθεί και σε κάποια μη γλαυκόμορφα πτηνά, όπως για παράδειγμα στην Χιονάδα (Eremophila alpestris - Ερημόφιλη η αλπική).

Βιβλιογραφία
 E. Bezzel, R. Prinzinger: Ornithologie. 2. Auflage. Verlag Eugen Ulmer, Stuttgart 1990, ISBN 3-8001-2597-8

Κατηγορία:Γλαυκόμορφα
Κατηγορία:Ανατομία των πτηνών